# Campanya Diguem No

### De Viquipèdia

La campanya Diguem No és una iniciativa que neix amb l'objectiu d'aglutinar el màxim de sensibilitats contràries a l'Estatut de Miravet (proposta d'Estatut d'Autonomia de Catalunya) per propugnar el vot contrari en el referèndum del 18 de juny de 2006.

La campanya considera l'Estatut totalment insuficient des d'un punt de vista socialment d'esquerres i nacionalment català, perquè no compleix els requisits mínims que reivindica la campanya. Aquestes reivindicacions han estat recollides en 4 eixos: l'acceptació del marc nacional de Països Catalans, el reconeixement de la nació catalana, el dret a l'autodeterminació, i un augment dels drets socials.

Segons els promotors de la campanya, la proposta d'Estatut, que se sotmet a votació popular, no pot ser aprovada degut a la retallada efectuada pel Govern espanyol (PSOE) respecte de la proposta original del Parlament.

Dintre de la campanya Diguem No hi podem trobar integrades les iniciatives civils més importants contràries a l'Estatut creades amb anterioritat, com ara la Campanya Unitària per l'Autodeterminació i el sector de la Plataforma Pel dret de decidir que aposta pel "no" en el referèndum. A la campanya s'hi han adherit més de 130 col·lectius entre organitzacions polítiques, sindicals, juvenils i culturals, a més a més de nombroses adhesions personals.

## [edita] Enllaços externs

Web Campanya Diguem No

Obtingut de "http://ca.wikipedia.org../../../c/a/m/Campanya_Diguem_No_f99d.html"

Categories: Institucions catalanes | Política i govern de Catalunya

##### Views

- Article
- Discussió
- Revisió actual

##### Cerca